als_Latn dik_Latn sag_Latn
Lacey Smarr, 15-vjeçarja nga Longview, Texas, ka humbur jetën për shka të një ataku kardiak që është shkaktuar nga çrregullimet në të ngrënë. Ajo vdiq vetëm dy ditë pasi festoi ditëlindjen, sepse e kishte privuar trupin e saj nga marrja e vlerave ushqyese që nevojiten për funksionimin e zemrës. Problemet e saj me ushqimin kishin filluar disa muaj më parë, kur shokët e saj të klasës së tetë e kishin ngacmuar për format e saj trupore. “Ata i kishin thënë se të pasmet e saj dukeshin të mëdha në pantallonat e shkurtra të volejbollit,” ka thënë për mediat e ëma e saj, Candyy Miller.
“Kaq u desh. Ajo është nga ata njerëz që i marrin këto seriozisht,” ka shtuar ajo. Candy ka thënë se shoqëria e donte vajzën e saj dhe nuk kishin patur qëllime të këqija, po që në atë moment, vajza e saj ishte bërë e fiksuar pas peshës. Fillimisht, ajo kishte bërë përpjekje për të ngrënë shëndetshëm dhe për t’u ushtruar, por shpejt familja kishte filluar të vinte re sjellje të çuditshme. Sipas së ëmës, ajo mbyllej me çelës në banjë dhe linte rubinetat hapur. “E pyeta për këtë dhe ajo më tha që e mbyllte derën me çelës për shkak të vëllait të vogël dhe se nuk mund ta përdorte banjën pa ujin që rridhte.”
“Dhe unë e besova,” ka thënë ajo. Ajo madje ka pyetur edhe doktorët nëse vajza kishte çrregullime me të ushqyerit pasi i kishin rënë të fikët, por ata e kishin diagnostikuar me ulcer. Ditën e vdejkjes ajo ishte kthyer nga shkolla dhe kishte thënë se nuk ndihej mirë. Njerku e ka gjetur në shtëpi pa ndjenja. Ai kishte provuar t’i jepte ndihmën e parë, por me ardhjen e ambulancës, u provua se ajo kishte humbur jetën. E ëma po planifikon të krijojë një fondacion me emrin e saj, për të rritur ndërgjegjësimin rreth rrezikut që përbëjnë çrregullimet e ushqyerjes.
Burimi: Daily Mail
als_Latn als_Latn als_Latn als_Latn